Akikaze (1920)

Akikaze () oli keisarillisen Japanin laivaston Minekaze-luokan hävittäjä toisessa maailmansodassa.

 Valmistus 

Alus tilattiin Mitsubishin Nagasakin telakalta, missä köli laskettiin 7. kesäkuuta 1920. Alus laskettiin vesille saman vuoden lopulla 14. joulukuuta ja otettiin palvelukseen 16. syyskuuta 1921.Whitley 1988, s. 188

 Palvelus 
Toisen maailmansodan alkaessa alus muodosti Hakazen ja Tachikazen kanssa 11. lentolaivaston 34. hävittäjädivisioonan päällikkönään Mori Takuji. Alus lähti 7. joulukuuta 1941 Takaosta Filippiinien ilmahyökkäyksiin osallistuneiden lentäjien pelastustehtäviin, mistä se vapautui 12. joulukuuta. Alus suojasi 13. joulukuuta kuljetusalus Kamogawamarun Takaosta Legaspiin ja palasi takaisin Takaoon 23. joulukuuta. Alus suojasi 26. joulukuuta saattueen Takaosta Davaoon, jonne se saapui 31. joulukuuta. Tehtävästä vapauduttuaan alus partioi Davaon edustalla.combinedfleet.com 

Alus suojasi 24. tammikuuta - 6. helmikuuta 1942 saattueen Davaosta Takaoon ja takaisin. Se suojasi 8.-10. helmikuuta saattueen Davaosta Ambonille, minkä jälkeen se partioi Ambonin alueella. Alus suojasi 2. huhtikuuta saattueen Ambonilta Davaon kautta Maizuruun, jonne se saapui 4. toukokuuta. Maizurussa alus siirrettiin telakalle huollettavaksi.

Telakalta vapauduttuaan alus suojasi 8. kesäkuuta saattueen Sasebosta Saipanin kautta Trukille ja Rabauliin, jonne se saapui 22. kesäkuuta. Alus suojasi 29. kesäkuuta - 5. heinäkuuta lentokoneiden kuljetusalus Mogamigawamarun matkan Rabaulista Tulagille ja takaisin. Seuraavana päivänä palattuaan se suojasi saattueen Rabaulista Saipanille ja Trukille. Alus palasi takaisin Rabauliin 21. heinäkuuta. Alus suojasi 23. -27. heinäkuuta uudelleen Mogamigawamarun Laeen ja takaisin Rabauliin. Vastaava matka tehtiin 1.-4. elokuuta Rabaulista Kaviengiin ja takaisin. Alus teki 7.ja 9. elokuuta huoltomatkat Bukaan.

Alus suojasi 15. elokuuta - 3. syyskuuta Akitsushiman Rabaulista Bukan kautta Shortlandsiin. Alus teki 19. syyskuuta Rekataan huoltomatkan. Se suojasi 21. syyskuuta - 5. lokakuuta Akitsushiman Shortlandsista Bukan kautta Rabauliin. Alus kohtasi 7. lokakuuta Rabaulin edustalla Zuihōn, joka toimitti lentokonetäydennystä. Alus partioi 10.-19. lokakuuta Rabaulin ja Bukan välillä. Sabe Tsurukichi vastaanotti 20. lokakuuta aluksen päällikkyyden. Alus suojasi 20.-31. lokakuuta Akitsushiman Rabaulista Shortlandsin kautta Rekataan.

Aluksen miehistö hinasi 1. marraskuuta torpedoidun kuljetusalus Notomarun Rabauliin, mistä se kuljetti 4. marraskuuta tarvikkeita Bukaan. Alus kohtasi Rabaulin edustalla Taiyōn, joka toimitti alueelle lentokoneita. Se partioi 11.-26. marraskuuta Rabaulin ja Kaviengin välillä. Alus teki 10.-22. joulukuuta huoltomatkan Rabaulista Kwajaleinille ja Taroalle. Se partioi 31. joulukuuta 1942 - 16. tammikuuta 1943 Rabaulin ja Kaviengin välillä ja 17. tammikuuta - 21. helmikuuta Rabaul-Buka-Shortlandsin alueella.

Alus lähti 21. helmikuuta Akitsushiman Shortlandsista Naurun ja Jaluitin kautta Rabauliin, jonne ne saapuivat 3. maaliskuuta. Se oli 8.-18. maaliskuuta Rabaul-Kavieng-Kairiru Island (Wewak)-Manus reitillä kuljetustehtävissä, jolloin se hyökkäsi 14. maaliskuuta sukellusvenettä, mahdollisesti USS Triton, vastaan lähellä Kairirua. Kaviengin ja Rabaulin välillä aluksen miehistö teloitti 18. maaliskuuta 60 Kairirusta ja Lorengausta alukselle siirrettyä internoitua siviiliä, joiden ruumiit heitettiin mereen.

Alus suojasi 18. maaliskuuta saattueita matkallaan Rabaulista Jaluitin ja Saipanin kautta Saseboon, missä se siirrettiin 3. huhtikuuta Maizurun telakalle. Hävittäjädivisioona 34 lakkautettiin 1. huhtikuuta, jolloin alus liitettiin suoraan 11. ilmalaivaston alaisuuteen.

Alus lähti 25. toukokuuta Tsugarun kanssa Jokosukasta Trukin kautta Rabauliin, jonne ne saapuivat 3. kesäkuuta. Alus teki 5. kesäkuuta kuljetussyöksyn Surumille ja oli kesäkuun lopun partiotehtävissä Rabaul-Buka-Shortlands alueella ja 1.-22. heinäkuuta Rabaulin alueella. Alus teki 26.-28. heinäkuuta Rabaulista huoltomatkan Surumiin ja Tuluvuun, jossa se avusti Ariaken ja Mikazukin eloonjääneiden pelastamisessa. Alus teki 31. heinäkuuta huoltosyöksyn Surumiin.

Alus vaurioitui 2. elokuuta pahoin ilmahyökkäyksessä Rabaulin eteläpuolella. Pommin osuessa komentosiltaan sai surmansa 23 henkeä mukaan lukien aluksen päällikkö Sabe. Seuraavana päivänä aluksella tehtiin Rabaulissa tilapäiskorjauksia. Yamazaki Nitaro vastaanotti 10. elokuuta aluksen päällikkyyden. Alus lähti 26. elokuuta Rabaulista Trukin ja Saipanin kautta Saseboon, missä se siirrettiin Maizurun telakalle korjattavaksi.

Alus lähti 7. marraskuuta Yugirin kanssa Tateyamasta Saipanin ja Trukin kautta Rabauliin kuljettaen lentomiehistöjä ja täydennyksiä lentotukikohtiin. Ne saapuivat 18. marraskuuta Rabauliin, mistä alus kuljetti 22. marraskuuta Yunagin kanssa täydennyksiä Qavuvulle. Alus teki 25. marraskuuta Fumizukin ja Yunagin kanssa huoltosyöksyn Cape Dampieriin ja 27. ja 29. marraskuuta Yunagin kanssa Qavuvulle. Alus kuljetti 1. joulukuuta Fumizukin ja Minazukin kanssa joukkoja Ibokille.

Alus kolaroi 7. joulukuuta lähellä Kaviengia Amagirin kanssa, jolloin se vaurioitui. Alus lähti 16. joulukuuta Kaviengista Rabaulin kautta Trukille, jonne se saapui 22. joulukuuta. Matkalla alus joutui 21. joulukuuta Rabaulilta lähdettyään ilmahyökkäykseen, jolloin se vaurioitui lievästi lähelle osuneen pommin sirpaleista. Alus siirrettiin Trukilla telakalle korjattavaksi.

Alus lähti 23. tammikuuta 1944 Trukilta Rabauliin, jonne se saapui 25. tammikuuta. Seuraavana päivänä se kuljetti Fumizukin kanssa täydennyksiä Rabaulilta Qavuvulle. Se toisti tehtävän 28. tammikuuta Yamagumon kanssa, jonka kanssa se kuljetti 1.-2. helmikuuta joukkoja Lorengaulle. Alus lähti 5. helmikuuta Rabaulilta Trukille, jonne se saapui 7. helmikuuta. Alus joutui 17.-18. helmikuuta Trukilla ilmahyökkäyksiin, mutta ei vaurioitunut.

Alus lähti 19. helmikuuta Trukilta Akashin kanssa Palaulle, jonne ne saapuivat 24. helmikuuta. Alus suojasi 4.-7. maaliskuuta saattueen Palaulta Trukille, mistä se suojasi 8.-12. maaliskuuta saattueen Woleaille ja takaisin. Alus suojasi 17.-21. maaliskuuta Trukilta saattueen Saipanille, mistä se suojasi 22.-31. maaliskuuta saattueen Palaulle ja takaisin. Saattuetehtävistä vapauduttuaan alus oli Palaun alueen partioaluksena, kunnes se lähti 16. huhtikuuta Matsuemarun kanssa Guamille. Seuraavana päivänä alus pelasti torpedoidun Matsuemarun eloonjääneet. Alus lähti 22. huhtikuuta Yamabikomarun kanssa Saipanilta Jokosukaan, jossa se siirrettiin 26. huhtikuuta Maizurun telakalle korjattavaksi.

Alus liitettiin 1. toukokuuta Yuzukin, Uzukin ja Matsukazen muodostamaan 3. hävittäjälaivueen 30. hävittäjädivisioonaan Keskisen Tyynenmeren alueen laivastoon. Alus suojasi 15.-23. kesäkuuta saattueen Tokuyamasta Takaon kautta Davaoon, mistä se suojasi 29. kesäkuuta - 3. heinäkuuta saattueen Manilaan. Alus oli tehtävästä vapauduttuaan Davaon alueen partioaluksena. Laivue siirrettiin 18. heinäkuuta Yhdistettyyn laivastoon.

Alus lähti 25. heinäkuuta Taiyon, Asamamarun ja Gokokumarun kanssa Manilasta Takaoon, jonne ne saapuivat 27. heinäkuuta. Divisioona siirrettiin 3. hävittäjälaivueesta 31. saattajalaivueeseen. Alus oli 29. syyskuuta - 20. lokakuuta Sasebossa varustettavana saattajaksi.

Leytenlahden taistelussa alus johti amiraali Ozawan pohjoisen laivaston 2. huolto-osastoa, joka lähti 24. lokakuuta 1944 Kuresta. Seuraavana päivänä alus avusti torpedoidun tankkerin Jineimarun miehistöä pelastaen alukselta elossa selvinneet. Operaation jälkeen matka jatkui Makoon, josta alus lähti 1. marraskuuta suojaten Junyoa ja Kisoa Bruneihin. Yhdysvaltain laivaston sukellusveneen USS Pintadon laukaisema torpedo osui Akikazeen 160 mailia Cape Bolinaosta länteen. Aluksen tuhoutuessa ei tiettävästi jäänyt eloonjääneitä. Alus poistettiin alusluettelosta 10. tammikuuta 1945.

 Lähteet 

 Viitteet 

Luokka:Minekaze-luokan hävittäjät
Luokka:Japanilaiset toisen maailmansodan hävittäjät